Evaluering af udbudsloven 2019

**Høring vedrørende evaluering af udbudsloven**

I forbindelse med udbudslovens vedtagelse blev det besluttet, at loven skulle evalueres, når reglerne har haft effekt i en vis periode. Erhvervsministeren har besluttet at igangsætte evalueringen nu med henblik på at færdiggøre evalueringen i 2020.

IKA er høringspart og ønsker at gøre sin indflydelse gældende og vil derfor opfordre jer medlemmer til at indsende jeres erfaringer og ønsker til ændringer til os.

Det overordnede formål med evalueringen er at afdække, om loven har haft den tilsigtede virkning, og om der er erfaringer, der giver anledning til, at der skal foretages ændringer af loven.

Bemærkningerne bedes i videst muligt omfang tage udgangspunkt i de hensyn, der lå til grund for udbudslovens vedtagelse. Formålet var at regelsættet skulle sikre effektiv konkurrence om opgaverne, og føre til *større klarhed*, *forenkling* og *fleksibilitet* med lave transaktionsomkostninger hos såvel ordregivere som leverandører.

Brug venligst nedenstående skema til afgivelse af jeres bemærkninger. Angiv hvilke paragraffer, jeres bemærkning vedrører og beskriv problem og jeres forslag til ændring. Fristen for indsendelse til ika@ika.dk er 01., februar 2019.

Eksempel på udfyldelse:

|  |  |  |
| --- | --- | --- |
| Paragraf | Beskrivelse af problematik  | Forslag til ændring  |
| §66, stk. 2 | I udbud med forhandling kan der ikke forhandles om mindstekrav. Baggrunden for bestemmelsen er UBD/2014/24/EU-artikel 29, stk. 3, der har ordlyden ”Minimumskravene og tildelingskriterierne er ikke genstand for forhandling”. Men da retstilstanden før 2014 var mindre restriktiv, og da der ikke med UBD/2014/24/EU er påtænkt en skærpelse, må den danske lovbestemmelse kunne opblødes ved fx at skabe afstand mellem definitionen på ”minimumskrav” og på de danske ”mindstekrav”. Den manglende fleksibilitet i forhandlingsudbud opleves af både ordregivere og tilbudsgivere som et problem, da den nuværende strenge fortolkning af § 66, stk. 2 er en barriere for det gode købmandskab. | ”Der kan ikke forhandles om de endelig tilbud og grundlæggende elementer, herunder mindstekravog kriterier for tildeling.”ændres til:”Der kan ikke forhandles om de endelig tilbud og grundlæggende elementer.”Lovbemærkningerne skal beskrive, at hensigten er en opblødning. |

**Dine høringssvar:**

|  |  |  |
| --- | --- | --- |
| Paragraf | Beskrivelse af problematik  | Forslag til ændring  |
|  |  |  |
|  |  |  |
|  |  |  |
|  |  |  |
|  |  |  |